Súradnice: 42°09′10″S 24°44′52″V﻿ / ﻿42,15278°S 24,74778°V﻿ / 42.15278; 24.74778

**Humanistické gymnázium svätých Cyrila a Metoda** (bulh. Хуманитарна гимназия „Св. св. Кирил и Методий" – *Chumanitarna gimnazija „Sv. sv. Kiril i Metodij"*), je budova školy z konca 19. storočia, ktorá sa nachádza v centrálnej časti mesta Plovdiv v Plovdivskej oblasti v južnom Bulharsku. Kultúrna pamiatka miestneho významu.

Ďalšie názvy
------------

Škola bola počas svojej existencie známa aj ako **Gymnázium svätých Cyrila a Metoda** (bulh. Гимназия „Св. св. Кирил и Методий" – *Gimnazija „Sv. sv. Kiril i Metodij"*), **Plovdivské mužské gymnázium** (bulh. Пловдивска мъжка гимназия – *Plovdivska măžka gimnazija*), **Eparchijská triedna škola svätých Cyrila a Metoda** (bulh. Епархийско класно училище „Св. св. Кирил и Методий"  – *Eparchijsko klasno učilište „Sv. sv. Kiril i Metodij"*), **Gymnázium kniežaťa Alexandra I.** (bulh. Гимназия „Княз Александър I" – *Gimnazija „Kňaz Aleksandăr I"*), **Centrálna škola svätých Cyrila a Metoda** (bulh. Централно училище „Св. св. Кирил и Методий" – *Centralno učilište „Sv. sv. Kiril i Metodij"*), **Seminár svätých Cyrila a Metoda** (bulh. Семинария „Св. св. Кирил и Методий" – *Seminarija „Sv. sv. Kiril i Metodij"*), **Oblastné reálne gymnázium** (bulh. Областна реална гимназия – *Oblastna realna gimnazija*), **Štátne mužské gymnázium kniežaťa Alexandra I.** (bulh. Държавна мъжка гимназия „Княз Александър I"  – *Dăržavna măžka gimnazija „Kňaz Aleksandăr I"*), **Mužské gymnázium kniežaťa Alexandra I.** (bulh. Мъжка гимназия „Княз Александър I"  – *Măžka gimnazija „Kňaz Aleksandăr I"*), alebo **Mužské gymnázium Dimităra Blagoeva** (bulh. Мъжка гимназия „Димитър Благоев"  – *Măžka gimnazija „Dimităr Blagoev"*).

Lokalita
--------

Budova leží v centrálnej časti mesta Plovdiv na ulici „Chan Kubrat" (bulh. улица „Хан Кубрат" č. 15.

Dejiny a charakteristika budovy
-------------------------------

Budova bola postavená podľa projektu talianskeho architekta Pietra Montaniho, ktorý bol od roku 1881 hlavným architektom Východnej Rumélie. Budova bola postavená v roku 1885 a v tom istom roku sa do budovy presťahovalo dnešné gymnázium, vtedy pod názvom *Štátne mužské gymnázium kniežaťa Alexandra I.*

Zaujímavým prvkom budovy je rozľahlá aula, ktorej steny sú zdobené ornamentami, ktoré zhotovili umelci Ivan Mrkvička a Anton Mitov.

V súčasnosti v budove sídlia dve školy a to samotné *Humanistické gymnázium svätých Cyrila a Metoda* a *Základná škola kniežaťa Alexandra I.* (bulh. Основно училище „Княз Александър I"  – *Osnovno učilište „Kňaz Aleksandăr I"*).

Humanistické gymnázium svätých Cyrila a Metoda
----------------------------------------------

Škola bola prvýkrát otvorená 1. septembra 1850 ako *Eparchijská triedna škola svätých Cyrila a Metoda*. Založil ju Najden Gerov.

V roku 1868 škola získala štatút gymnázia na základe súhlasu (tzv. irade) vydaného Vysokou portou, ktorý odobril veľký vezír Ali Paša. Stalo sa tak prvou školou gymnaziálneho typu otvorenou na území dnešného Bulharska. Škola sa zároveň presťahovala do novej budovy, tzv. Žltej školy. V roku 1873 gymnázium opustili jeho prví absolventi. Škola fungovala do Aprílového povstania v roku 1876. Následne bola zatvorená a budova školy fungovala v priebehu Rusko-tureckej osloboditeľskej vojny v rokoch 1877 – 1878 ako nemocnica. V roku 1878 bola škola znovu otvorená, najskôr len ako trojročná reálna škola a v roku 1880 ako *Oblastné reálne gymnázium*.

Po zjednotení Bulharska sa 20. októbra 1885 škola presunula do súčasnej budovy, tentoraz už ako *Štátne mužské gymnázium kniežaťa Alexandra I.* Otváracieho ceremoniáli sa zúčastnil bulharský knieža Alexander I. takmer celá vláda, ako aj Stefan Stambolov.

Štatút a dôvod pamiatkovej ochrany
----------------------------------

Kategória: kultúrna pamiatka miestneho významu

Galéria
-------

* pohľad na budovu z juhovýchodupohľad na budovu z juhovýchodu
* detail z južnej fasádydetail z južnej fasády
* detail z južnej fasádydetail z južnej fasády
* pohľad na vrchnú časť centrálnej časti prednej fasádypohľad na vrchnú časť centrálnej časti prednej fasády
* detailný pohľad na hlavný vchod do budovydetailný pohľad na hlavný vchod do budovy
* portikus pred hlavným vchodom z bočného pohľaduportikus pred hlavným vchodom z bočného pohľadu
* budova gymnázia a Chrámu svätých Cyrila a Metoda na fotografii zo začiatku 20. storočiabudova gymnázia a Chrámu svätých Cyrila a Metoda na fotografii zo začiatku 20. storočia
* budova gymnázia a Chrámu svätých Cyrila a Metoda na pohľadnici z roku 1900budova gymnázia a Chrámu svätých Cyrila a Metoda na pohľadnici z roku 1900

Referencie
----------

1. 1 2 3   *Хуманитарна гимназия „Св. св. Кирил и Методий" – град Пловдив* [online]. ghp-plovdiv.org, [cit. 2023-05-03]. Dostupné online.
2. 1 2 3 4   *Реставрират сградата на хуманитарната гимназия в Пловдив* [online]. bntnews.bg, [cit. 2023-05-03]. Dostupné online.
3. 1 2 3 4 5 6 7 8 9 10 11 12 13 14 15 16 17 18 19  TOTEV, Božidar. Enciklopedija na Plovdiv. Sofia : Božidar Totev/Bulged OOD. 2017. 608 s. ISBN 9786191881383. S. 117 – 118. (po bulharsky)
4. 1 2 3 4 5 6 7 8 9 10 11 12 13 14 15 16 17 18 19  RAJČEVSKI, Georgi. Plovdivska enciklopedija – šesto preraboteno i dopălneno izdanie. Plovdiv : Izdatelska kăšta „Glas". 2017. 476 s. ISBN 9789544915537. S. 96 – 97. (po bulharsky)
5. 1 2  КРОНЕВ, Станимир. *16 млн. лева ще струва ремонтът на Хуманитарната гимназия* [online]. marica.bg, 2022-09-07, [cit. 2023-05-03]. Dostupné online.
6. 1 2   *История – Хуманитарна гимназия „Св. св. Кирил и Методий"* [online]. ghp-plovdiv.org, [cit. 2023-05-03]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Humanistické gymnázium svätých Cyrila a Metoda (Plovdiv)**